b'\n_START_ARTICLE_\nStotnik (Slovenska vojska)\n_START_PARAGRAPH_\nStotnik je \xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV). Stotnik je tako nadrejen nadporo\xc4\x8dniku (do leta 2002 poro\xc4\x8dniku) in podrejen majorju (do leta 1993 stotniku 1. stopnje). Ustreza mu mornari\xc5\xa1ki \xc4\x8din poro\xc4\x8dnika bojne ladje._NEWLINE_\xc4\x8cin je bil prevzet po \xc4\x8dinu Teritorialne obrambe RS, slednji pa je bil prevzet po istem \xc4\x8dinu Jugoslovanske ljudske armade. V skladu s Natovim standardom STANAG 2116 \xc4\x8din spada v razred OF-3.\n_START_SECTION_\nOznaka\n_START_PARAGRAPH_\nDo leta 2002 je bila oznaka sestavljena iz treh (enakih, ozkih), med seboj povezanih plo\xc5\xa1\xc4\x8dic, na katerih se nahaja po en lipov list._NEWLINE_Od leta 2002 je oznaka sestavljena iz \xc5\xa1tirih (enakih, ozkih), med seboj povezanih plo\xc5\xa1\xc4\x8dic, na katerih se nahaja po en lipov list.\n_START_SECTION_\nZakonodaja\n_START_PARAGRAPH_\nStotnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din stotnika,\xc2\xa0\xc2\xbb\xc4\x8de je s \xc4\x8dinom nadporo\xc4\x8dnika razporejen na dol\xc5\xbenost, za katero se zahteva \xc4\x8din stotnika ter je to dol\xc5\xbenost opravljal najmanj dve leti s slu\xc5\xbebeno oceno\xc2\xa0\xc2\xbbodli\xc4\x8den\xc2\xab\xc2\xa0oziroma najmanj tri leta s slu\xc5\xbebeno oceno\xc2\xa0\xc2\xbbdober\xc2\xab\xc2\xab._NEWLINE_Pogoj za napredovanje v \xc4\x8din stotnika pa je \xc5\xa1e opravljeno \xc5\xa1tabno voja\xc5\xa1ko izobra\xc5\xbeevanje in usposabljanje, katerega izvaja Poveljni\xc5\xa1ko-\xc5\xa1tabna \xc5\xa1ola Slovenske vojske.'